Provinge de Brinnese

'A **Provinge de [[Brinnese]]** ète na provinge d'a Pugghie meridionale de  crestiáne  cu 'u capeluèche Brinnese.

Ha state istituite jndr'à 'u 1927 pe scorporazione de l'andiche Terra d'Otranto e combrende 19 comune apparte 'u capeluèche. Sie da 'nu punde de viste demografeche ca pe quanne reguarde 'a superficie, rappresende 'a quinde provinge d'a reggione.

'A provinge de Brinnese ète affacciate a nord-est sus a 'u Mar Adriatiche, e confine a nord cu 'a provinge de Bari, a ovest cu quedde de Tarde, e a sud-est cu quedde de Lecce.

Jndr'à l'urteme anne sta provinge ha canusciute 'nu processe de cangiamende d'u probbie assette economeche, ca 'na progressive diminuzione d'u pese de l'Industrie e 'na crescite d'u settore terziarie. Significative l'aumende d'u turisme, grazie a 'na bbone dotazione de infrastrutture, rispette a 'u reste d'u Mezzoggiorne, e a 'a valorizzazzione de le numerose resorse naturale e artisteche presende jndr'à tutte 'u territorie.

## Sciugrafije fiseche

### Territorie

'A provinge de Brinnese, estese pe 1.839 Chilometre quadrate, jè 'a seconda provinge cchiù piccenne d'a reggione, apprisse 'a Provinge de Barletta-Andria-Trani, ma a l'inderne sue combrende 'nu sacche de territorie: a l'estreme nord, restringennese fine fine a tuccà 'u confine cu 'a Provinge de Bari, tocche 'u limite meridionale d'a Terre de Bare; a 'u cendre e a sud, invece, trase jndr'à subrregione d'u Salende; a 'u nord trase jndr'à subreggione de le Murge, invece, sus 'a direzione nord-ovest, a 'u confine cu 'a Provinge de Tarde e parte d'a provinge de Bari, trase jndr'à Valle d'Itria. A est stè 'u litorale adriateche, luènghe 80,606 km in parte rocciose, ricche de approde piccinne e insenature ca se alternescene a lunghe spiagge sabbiose.

'U territorie cange assaije da zone a zone: jndr'à le settore a ovest, a 'u cendre e a nord 'u paesagge jè caratterizzate da colline, lame, vosche e da le tipece trulle. A sud, invece, 'u paesagge se presende assaije piatte e in granne parte adibbite a le coltivaziune (cumme quase tutte 'u paesagge salendine).

'U territorie provingiale, seconne 'a Carta Geologgeche d'Itaglie, fatte da 'u Servizie Geologgeche d'Itaglie, jè comboste da diverse tipe de terrene: jndr'à zone cendre-meridionale prevalene *calcare dolomitece* (presende generalmende jndr'à zone occupate da l'altepiane de le Murge), *deposite eluviale* piccinne, *rene, pure argillose, certe vote belle cemendate*, *lime grigge lagunare-palustre recende* (presende jndr'à le territorie de Frangaville Fundane, Oria e San Donaci), *calcarenite e calcare tipe panghine*, *calcare bioclastece cemendate bbuène* e *rene calcaree cemendate picche*. Jndr'à zone cendre-settendrionale, invece, prevalene *calcare de Bare e de Mola*, ca resalene a 'u Cretaciche superiore, e deposite *calcarèe-arenacèe* o *calcarèe-arenacèe-argillose*, ca resalene a 'u Pleistocene.

### Orografije

L'altezze massime raggiunde a 'u 'nderne d'a provinge jè de 414 m s.l.m., vecine 'a Selve de Fasane. Le otre rilieve prengepàle sò de picche cchiù vasce e si iacchiane tutte jndr'à zone cendre-settendrionale. Luènghe 'a Soglie messapeche (jndr'à zone ca vèje da Villa Castidde a Ceglie) e luènghe 'u versande adriateche (jndr'à zone ca vèje da Ostuni a Fasane) le colline se 'nzippane forte forte, invece 'a sud scennene doce doce verse 'a Piane de Brinnese.

### Idrografije
Non ge stonne jume significative, pe colpe d'u territorie carseche, ma se condane 'nu sbuènne de sorgende ca iessene de colpe da 'u sottosuole e alimendane corse d'acque poccinne de minime portate. 'Mbrà chiste corse d'acque, 'u cchiù luènghe jè 'u Canale Reale; jidde iesse jndr'à 'u territorie de Villa Castidde a 'u confine cu Frangaville Fundane e iesse jndr'à Riserve Naturale de Torre Guaceto.

Luènghe 'a litoranèe, pò, stonne 'nu sacche de stagne e lache piccinne d'acqua doce, alimendate da le falde acquifere ca, acchiannese vecine a 'u mare, iessene da 'u sottosuole.

### Clime

'U clime d'a provinge jè mediterranèe, cu staggiune cavede e 'nvirne none eccessivamende fridde. Luènghe 'a coste le zumbe termice sò mene frequende ca jndr'à le zone 'ndrne e lk'azione mitigatrice d'u mare Adriateche face lievità leggermend le temberature medie. In colline e jndr'à le zone pianeggiande 'nderne 'a temberature jè generalmende cchiù vasce rispette a 'a coste.

'U clime d'a zone pò essere 'nfluenzate da corrende fridde ca avenèvane da le Balcane, ca facene avascià de diverse grade le temberature (provocanne jndr'à l'inverne gelate larije e, certe vote, pure abbondande nevicate) o da corrende cavede ca avènene da 'u Nordafriche (ca d'a staggione rennene 'u clime particolarmende cavede e afose).

Le precipitaziune non ge sòassaije abbondande e se aggirane atturne a le 600&nbsp;mm de pioggie ogne anne.

## Storie

### Origgene
Da le numerose acchiaminde archeologgeche fatte jndr'à tutte 'a provinge, s'ha putute dicere ca ggià da 'a preisotire stu territorie ere javetate da quacche popolazione ca vivève prengepalmende jndr'à grotte e cacciavane jndr'à le foreste abbondande de selvaggine. Cchiù nnande, jndr'à 'u neoloteche, onne nate certe villagge (ne onne state acchiate tracce a Orie, Ceglie Messapeche, Frnagaville Fundane e Ostuni), addò se furmò 'na organizzazzione primitive suggiale.

Cchiù nnande, 'mbrà 'u VIII e 'u VII sechele n.C., arrevarene da l'Illirie le Messape, ca furmarene 'nu sacche de cendre, pure de dimenziune granne; quacchedune de chiste devendarene le cetate de oscie a die de Brinnese, Mesagne, Orie, Carovigno, Villa Castidde, Ceglie Messapeche e San Pancrazio Salendine. 'Mbortande le site archeologgeche de Egnazia vecine a Fasane e a Muro Tenente vecine a Mesagne. Jndr'à 'u periode messapeche 'a terre de Brinnese tenève dohe puèrte prengepàle: Egnazia, vecine a quedde ca osce a die jè Fasane. Pezza Petrosa jndr'à 'u territorie de Villa Castidde jè 'nu phrourion, 'nu villagge, cu funzione de avamboste d'a cetate de Tarde

### Periode classeche
'A provinge seguì 'a storie d'u reste d'a reggione: avenìe conguistate da le Romane jndr'à 'u 276 n.C. perdenne ogne diritte politeche, Brinnese devendò colonie latine jndr'à 'u 244 n.C. e pò Municipie jndr'à l'89 n.C., crescenne economicamende e strateggicamende pa posizione e pa ricchezze de le prodotte agricole: l'uegghie, ìu vine e 'u frumende. Pure Oria, devendò municipie pa posiziona soje 'mbrà Tarde e Brinnese, stipò 'a funziona soje de condrolle d'u territorie luènghe 'a vie Appia. Cchiù nnande, jndr'à 'u 109 d.C., 'u 'mberatore Traiano urdenò de lastricà 'a vie ca pigghiò appunde 'u nome de Vie Appia-Traiana, seguenne 'a coste.

### Medioeve

'Mbrà 'u IV e 'u V sechele accumenzarene a nascere le prime luèche de culte crestiane e jndr'à le sechele successive nascerene pure le 'nzediaminde rupestre, cumme le Grotte de San Biaggie, jndr'à le vicinanze de San Vito de le Normanne

Cu 'a cadute d'u 'Mbere Romane d'Occidende jndr'à' u476 'u territorie d'a provinge, cumme totte l'Itaglie meridionale, devendò tiatre de scondre 'mbrà Gote e Bizzandine, ca scuasciarene e saccheggiarene 'nu sbuènne de cetate.

Allore, da 'u VI a 'u IX sechele le popolazziune canuscerene 'nu periode de migrazione da le zone costiere verse l'endroterre, in particolare sus a le Murge meridionale, ca offrivane cchiù securezze pu fatte ca erane cchiù ierte, e furmarene le *Casale*, cendre de dimenziune piccinne; atturne a 'u 850 arrevarene le Franghe, guidate da Ludoviche II ca, apprisse ca avere libberate Bare da le Saracene, jndr'à 'u 866 facerene 'a stessa cose a Orie e se mettèrene jndr'à certe casale vecine. 

Jndr'à 'u IX sechele Oria avère raggiunde 'u punde chciù ierte d'u sviluppe economeche e culturale sue, devendanne 'na cetate famose jndr'à tutte 'u Mar Mediterranèe pe l'influende soja comunitate ebbraiche e pa ricchezza soje.

'U territorie, apprisse l'XI sechele, canuscìe 'nu periode nuève de rinascite cu le Normanne ca 'nglobbarene tutte 'u territorie de quedde ca osce a die jè 'a provinge de Brinnese jndr'à 'u Pringipate de Tarde, ca costruirene 'nu sbuènne de chiesere e castidde (San Vito de le Normanne, Mesagne, Ostuni) angore osce a die esistende. Pò 'a popolazzione returnò a javetà le cetate sus a 'u mare. Pure le Sveve, cu Ferediche II, lassarene 'u lore segne: costruirene 'u castelle fortezze de Orie pe condrollà l'Adriatiche e 'u mar Ionio, 'u Castello "de terre" a Brinnese, jndr'à 'u punde addò spicce 'a vie Appia, allariarene 'u Castelle de Mesagne e d'u reste d'a provinge.

Brinnese, duranne tutte 'u vasce Medioeve, recuperò in parte 'a 'mbortanza soje: da aqquà passave infatte 'a vie Francigena, percorse da 'nu sbuènne de pellegrine, crociate e mercande de totte Europe ca, 'mbarcannese da 'u puèrte brinnesine, raggiungevane 'a Terra sande. Pò, jndr'à cetate, se mettèrene le Cavaglire Spidaliere, le Cavaglire Temblare e l'Ordine Teutoneche. Jndr'à 'u 1089, 'u conde normanne Goffrede de Conversano, in occasione d'u sinode de Melfi, cercò a Papa Urbano II de scè a Brinnese pe consacrà 'a cattedrale. Jndr'à sta occasione avenìe 'nzippate da sede episcopale a arcivescovade.

Jndr'à 'u 1450 cchiù o mene 'u Pringipe de Tarde, Giuanne Andonie Orsini Del Balzo, vulenne difendere megghie 'a cetate, facìe fà 'u 'nderramende d'u canale ca collegave 'u puèrte 'nderne a quidde de fore; le effette collaterale furene disastrose: le acque stagnande causarene 'a malarie, ca facìe respopolà 'a cetate. Le 'nzediaminde rurale, a 'u condrarie, se svilupparene cu fortune soprattutte jndr'à le territorie de Frangaville Fundane, San Vito de le Normanne, Ostuni e Fasane addò, sembre jndr'à le stesse anne, averene state 'nzippate 'nu sbuènne de fortificaziune.

Sotte a 'u dominie de le Aragonese e 'u pericole nuève de le attacche de le Turche, ca jndr'à 'u 1480 avèrene assediate Otranto, avenèrene costruite 'nu sbuènne de fortificaziune pure lunghe 'a coste (assaije de lore angore osce a die se 'ndrucane bbuène).

### Storie moderne
Verse 'a metà d'u Cinghecinde 'a provinge, cumme 'u reste d'u Regne de Napule, avenìe 'nvase da le Cappellette, cavallerieCappellette, ca saccheggiarene 'nu sacche de cetate. Cchiù nnande, apprisse 'u Congiglie de Trénde, pure jndr'à stu territorie se deffonnerene nuève ordine releggiose, cumme le Carmelitane e le Cappuccine. Atturne a 'u 1575 l'arcivescovade de Brinnese e 'u vescovade de Oria se separarene, dividennese pure le cetate da condrollà.

Jndr'à prima metà f'u XVII sechele jndr'à 'nu sacche de comune d'a provinge scuppiarene revolte popolare condre a le oppressiune feudale, ca da sechele oramaije 'mboverivane le cete debbole. Assaije preste, le nobbile se organizzarene pe 'nu condrattacche, riunendese a Frangaville e stabbilenne de accumenzà a attaccà Tarde, pe pò spargerse jndr'à tutte 'a Terra d'Otranto e sedà, pure jndr'à 'u sanghe, tutte le fermende revoluzionarie. 

Pe tutte 'u corse d'u XVIII sechele se succedettere 'nu sacche de carestie e pestilenze, ca causarene 'nu sacche de vittime jndr'à totte 'a provinge. Cchiù nnande, cu l'arrive d'a notizie d'a Rivoluzione frangese, se avèrene scondre violende 'mbrà GiacobbinismeGiacobbine]], sosteniture de le ideale frangise e Sanfediste, sosteniture d'u guverne borboneche. A 'a fine de le scondre le Borbone restabbilirene 'u putere lore, pure jndr'à 'nu mode cchiù precarie.

### Storie condemboranèe

Jndr'à le prime anne d'u Uettecinde se svelupparene le muveminde carbonare e 'u fenomene d'u brigandagge crescìe de 'ndensità, soprattutte jndr'à le comune 'nderne. Pe quiste 'u Regne de le Doje Sicilie mannò l'esercite, reducenne 'u fenomene e 'a fucilazione de 'nu sacche de brigande ('mbrà le quale Ciro Annicchiarico, une de le cchiù granne esponende d'a malavite locale) ma non ge riuscierene a sradicarle combletamende.

Duranne tutte 'u XIX sechele, pò, avenèrene avviate jndr'à totte 'a provinge 'nu sacche de opere 'nfrastrutturale, cumme 'a costruzione d'a ferrovie Tarde-Brinnese (inaugurate jndr'à 'u 1886) e l'inizie d'a costruzione de strade de collegamende 'mbrà le comune. Pò se facerene progresse pure pe migliorà le condiziune igieniche de le cetate. Jndr'à 'u 1871 (ma avveramende ggià quacche anne apprime) Villa Castidde presendò le prime richieste de autonomie da 'u comune de Frangaville Fundane, ma a l'inizie non ge avìe ascolte. 

Jndr'à le stesse anne, cu l'aperture de l'accussì dette "Valigge de le Indie", 'na linèe mercandile marittime ca collegave rapidamende, attraverse 'u puèrte brinnesine e 'u canale de Suez, Londra a l'India, Brinnese acchiò arrete 'nu belle slange.

'Mbrà 'u XIX e 'u XX sechele s'ave sveluppate l'industrie d'a trasformazione de le prodotte agricole a Brinnese, San Pitre Vernoteche, Mesagne, Ostuni e Fasane; pò se onne diffuse stabbileminde de vine e de uegghie. Pò, sembre a Brinnese, onne nate le fabbriche de botte pu commerce d'u vine.

Duranne 'a Granne Uerre Brinnese condrebbuì jndr'à 'nu mode forte forte a le fatte de uerre sfruttanne l'ambiezze e 'a securezze d'u puèrte e le industrie meccaneche fatiavene a ritme da pacce probbie.

Jndr'à 'u 1927 avenìe istituite 'a provinge de Brinnese, sus a 'u territorie d'u soppresse Circondarije de Brinnese d'a Provinge de Lecce, cchiù le comune de Cellino San Marche, Cisternine, Fasane, San Pitre Vernoteche e Torchiarole.

Jndr'à le prime anne sessande, a Brinnese, avenìe fatte 'na granne industrie petrolchimeche, ca se aggiungeve a le 'mbrese meccaneche e aeronavale ca onne putute dà fatìe a tecnice e operaie ca avenèvane da 'u territorie provingiale, ma pure da le provinge e reggione 'nzeccate. 'U territorie provingiale invece se specializzò jndr'à l'agricolture de tipe 'ndenzive caratterizzate da 'mbrese piccinne e medie.

Cu 'a crise d'a granne industrie chimiche e 'a ccrejazione de 'nu granne pole industriale a Tarde, se ave verificate 'na migrazione de operaie specializzate verse Bare e Tarde.

Date 'a posiziona sciugrafeche soje (puèrte pe l'Europe oriendale) Brinnese, e pure 'a provingia soje, jndr'à le anne ottande, ha state 'nu punde nevralgeche d'u traffeche de sigarette de condrabbanne ca avenèvane da le Balcane e destinate a tutte 'u mercate europèe. Jndr'à le stesse anne 'a criminalità organizzate pugghiese raggiungìe l'apice sue, favorenne assaije de cchiù 'u fenomene d'u condrabbanne e aumendanne 'a serie de estorsiune a le danne de le commerciande brinnesine. Stu fenomene criminale ha state quase combletamende luate apprisse le granne operaziune andimafie purtate jndr'à 'u 1995 e jndr'à 'u 2000 da l'esercite tagliàne.

Comungue, angore osce a die 'a criminalità organizzate ave 'nu certe levèlle provingiale, specie jndr'à 'u traffeche de droghe e jndr'à 'u settore immobbiliare.

Osce totte 'a provinge ste canosce 'u successe d'u processe de terziarizzazzione de l'economije ca apponde sus a 'u sviluppe e 'a commercializzazzione de prodotte locale de qualitate, eppure 'na valorizzazzione d'u patrimonie artisteche e naturalisteche ca stonne a 'a base de 'nu solide turisme culturale.

### Simbole

Descrizione araldeche d'u stemme:

Descrizione araldeche d'u gonfalone:

## Monuminde e luèche de inderesse
### Architetture releggiose

'Mbrà le chiesere prengepàle d'a provinge, ste da segnalà:

##### Architetture releggiose a Brinnese
* Suome San Giuanne Battiste a Brinnese: avère state vulute da Pape Urbano II jndr'à 'u 1089 e combletate jndr'à 'u 1143. Recostruite apprisse 'u terramote d'u 1743, pò ha state sottoposte a 'nu sbuenne de restaure. 'A chiesere stipe 'a chiande basilicale romaneche a ttre navate; 'a facciate ave 'na partiture decorative cu lesene 'nguedde, sei a 'u reggistre 'nferiore e quattre jndr'à quidde superiore. Da 'u paramende 'nzeccate se 'nzippe 'u cambanile, spicciate jndr'à 'u 1795.

##### Architetture releggiose jndr'à provinge
* Chiesere de San Necole a Cisternino: costruite jndr'à 'u XIV sechele sus a 'n'andiche chiesere paleocristiane de le manoce Basiliane, presende a 'u 'nderne sue doje opere in petre vive d'u XVI sechele, firmate da 'u scultore Stefano da Putignano: 'na Madonne cu Piccine, famose cumme 'a Madonne d'u Cardelline e 'nu tabbernacole piccinne.
* Chiesere Matrice San Giuanne Battiste a Fasane: 'nzippate jndr'à 'u [XV sechele, ma decorate e cangiate jndr'à 'n'epoche successive, presende 'na facciate tarde-rinascimendale e 'u cambanile barocche d'u 1763. 'U 'nderne, a ttre navate, stipe quacche tele uettecendesche.
* Colleggiate d'u Sandissime Rosarie a Frangaville Fundane: recostruite apprisse ca 'nu terramote avere destrutte l'andiche chiesere angioine ca resalive a 'u 1310, presende 'na facciate barocche sobbrie e 'mbonende, 'nu cambanile e 'na granne cupole maiolicate. 'U 'nderne, a ttre navate, stipe 'nu sbuenne de tele e statue de legne e de cartapeste. A le spalle de l'altare maggiore jè stipate l'icone bizzandine scuperte da Filippe I d'Angiò jndr'à 'u 1310.
* Sanduarie Marije Sandissime d'a Croce a Frangaville Fundane: 'nzippate jndr'à 'u XVI sechele ma allariate jndr'à 'u XVII. A 'u 'nderne, a le spalle de l'altare maggiore, se iacchie 'n'icone bizzandine ca resale a 'u XII sechele. 'U convende 'nzeccate ha nate atturne a 'nu chiostre settecendesche.
* Basiliche Cattedrale de Oria jè 'a chiesere prengepàle d'a Diocesi de Oria: 'a facciate è fatte da carpare locale. A sinistre se 'nzippe 'a torre d'u rrelogge e, rrete, quedde cambanarie. Tutte pò è dominate da 'a superbe cupole tutte colorate. 'A chiande jè 'a croce latine a ttre navate. A 'u 'nderne stonne 'nu sbuènne de dipinde de gran pregge ca vonne da 'u XVI 'nzigne a 'u XX sechele. Sò pò presende preggiate marme e stucche, 4 candelabbre de bronze e, de particolare pregge sò: statue artistiche 'mbrà le quale chidde de le Sande Midece de scole veneziane e quedde d'u protettore San Barsanofio de scole napuletane.
* Duome Sanda Marije Assunde a Ostune: se iacchie sus a uì'u colle cchiù ierte d'a cetate, avenìe accumenzate jndr'à 'u 1435 e combletate 'mbrà 'u 1470 e 'u 1495. Ave 'na facciate tarde gotiche, addò se iaprene ttre portale ogivale. 'U 'nderne, a ttre navate, ha state refatte in forme settecendesche.
* Chiesere madre Basiliche Sanda Marije d'a Vittorie a San Vito de le Normanne: 'nzippate jndr'à 'u XVI sechele, ha state cangiate assaije probbie jndr'à 'u corse d'u Settecinde, pigghianne 'na forme barocche. A 'u 'nderne stonne certe tele preggevole.
* Chiesere de San Vicinze de Paoli a Villa Castidde: 'a costruziona soje avvenìe jndr'à 'u XIX sechele. 'A facciate avène divise da condrafforte, ca seguone 'a divisione 'nderne jndr'à ttre navate, e tène ttre portale. Jndr'à vanne ierte d'u cendre stè 'nu rosone affaingate da trifore. 'U cambanile, a 'u late, recalche forme gotiche. 'U 'nderne d'a chiesere jè 'a croce latine a ttre navate.

### Architetture militare

'A provinge jè ricche assaije de castidde e architetture fortificate ca se iacchiane jndr'à tutte 'u territorie.

##### Architetture militare a Brinnese
* Castelle Sveve o Castelle de terre: vulute da Federiche II, resale a 'u 1227, ma a 'u nuclèe origgenarie avenìe aggiunde 'nu andemurale cu torre forte forte angolare a opere de le Aragonese.
* Castelle Aragonese: jè 'na fortezze fatte sus a l'isole de Sand'Andrea, nnande a 'u puèrte de Brinnese, da Ferdinande I de Aragone (1445) e allariate jndr'à 'u XVI-XVII sechele.

##### Architetture militare jndr'à provinge
* Castelle Dentice de Frasso a Carovigno: costruite 'mbrà 'u XV e 'u XVI sechele, avenìe restaurate jndr'à 'u 1906. Ave 'u 'mbiande triangolare cu torrione a le vertice.
* Luèche de inderesse|Castelle de Serranove: ca se iacchie vecine a 'a borgate omonime, avenìe 'nzippate jndr'à 'u 1629 da 'u nobbile genovese Ottavio Serra.
* Castelle Ducale a Ceglie Messapeche: 'u prime 'mbiande resale a l'età normanne, quidde de osce a die a 'a fine d'u XV sechele. Se configure esternamende cumme 'n'agglomerate de torrione cilindrice da cortine murarie; sus a tutte le otre parte dominesce 'nu mastie quadrangolare ierte 34 metre, coronate da 'nu cornicione assaije aggettande munite de merle, barbacane e piombatoie. 'Nguedde a quiste ste 'na torre quadrangolare cchiù vasce. 'Ndernamende le diverse ambiende se articolescene atturne a 'nu cortile cendrale jndr'à 'u quale se stipe 'na preggevole scale 'nguedde a 'a murature.
* Palazze dìu Balì a Fasane: restaurate jndr'à 'u 1589 da Balì Avogrado, jndr'à le sechele XVII e XVIII avenìe allariate cu l'atrie, le arche, le cupole e 'a chiesere de sotte.
* Castelle Imperiali a Frangaville Fundane: fatte jndr'à 'u 1450 da Giuanne Andonije Orsini Del Balzo, a l'inizie ere 'na torre quadrate cercunnate da fossate. Cchiù nnande ha state allariate e jndr'à 'u XVIII sechele avere assunde 'a conformazione de osce a die a metà 'mbrà fortezze e palazze gendilizie.
* Palazze Imperiali a Latiano: fatte jndr'à 'u XII sechele, ma remaneggiatte cchiù vote, 'nzigne a l'aspette settecendesche de osce a die. Ha passate de probbietà d'u Comune apprisse 'a morte de Guglielme Imperiali jndr'à 'u 1909, urteme discendende d'a casate frangavillese.
* Castelle del Balzo Orsini a Mesagne: probbabbilmende esisteve ggià in periode bizzandine (XI sechele), pure ce 'a costruzione de 'nu *Castrum Medianum* jè attestate sulamende jndr'à 'u 1062, jndr'à 'u 1195 rialate a le Cavaglire Teutonice. Jndr'à 'u XVI sechele 'a vanne cchiù andiche d'u castelle, pericolande, avenìe scettate 'nderre e sostituite da 'u torrione angore osce a die esistende, ca tène 'nu ponde levatoie.
* Castelle Carissimo a Orie: occupe 'u colle cchiù ierte d'a cetate e tène 'na forme de triangole isoscele, cu 'u vertice, costituite da 'a torre dette d'u Sperone, revolte a Nord. Stè pò 'u mastie cendrale (probbabbilmende normanne-sveve) e doje otre torre cilindriche: "d'u zumbe" e "d'u cavagliere".
* Castelle marine de Villanove a Ostune: assaije rimaneggiate e restrutturate duranne 'u XX sechele, assaije picche ha rumaste de visibbile d'a primitive strutture trecendesche.
* Castelle Dentice de Frasso a San Vito de le Normanne: a l'inizie, cu 'na grosse probbabbilità, ere furmate sulamende da 'a torre, volute, se penze, da Boemonde 'u Normane, ca jndr'à 'u XII sechele se condendeve, cu 'u frate Ruggere, 'u dominie d'a Pugghie.
* Castelle Filo de Torre Sanda Susanne: accumenzate jndr'à 'u 1588 quase securamende sus a 'na strutture medioevale ca esisteve ggià, 'a costruziona soje avenìe spicciate jndr'à 'u 1595. Jndr'à 'u sechele apprisse l'edificie passò a le feudatarie nuève d'a località, le conde Filo de Napule, ca se stabbilirene e decidettere de fa de le cangiaminde a l'aspette sue de dimore gendilizie, aggiungenne 'mbrà l'otre cose sus 'a sommità soje de le merle pe rafforzà le caratteristeche de fortezze.
* Palazze Ducale a Villa Castidde: 'a fortezze de età medievale ca avere state probbietà d'a famigghie de nobbile Orsini ere ggià ion rovine jndr'à 'u XV sechele; se stipe 'na torre, osce a die sede de l'aule consigliare, cu eleminde architettonece d'u XIV sechele. Jndr'à 'u XVII sechele 'a famigghie Imperiali accattò 'a fortificazione, trasformannele jndr'à 'nu castelle e avenìe sckaffate 'n'allevamende de cavaddere de razze murgese. 'U castelle stipave angore le merlature e quacche cannone, luate sulamende quanne ste spicciave 'u XVIII sechele. Cu 'u passagge a le Ungaro 'u castelle devendò angore cchiù ricche e addibite a palazze ducale.

### Site archeologgece

'A provinge jè ricche de site archeologgece, pure de dimenziune granne assaije, sparse jndr'à tutte 'u territorie; appartenene a diverse epoche (preistoreche, messapeche, romane, medievale) e sò assaije diverse 'mbrà lore: stonne grotte cultuale o reste de tembie messapece, ma le reste brucate de cetate andiche cu mure, strade, javetaziune, edificie pubblece e necropoli. 'Mbrà le cchiù granne e 'mbortande site archeologgece provingiale stonne:

* Egnazia, andiche cetate de origgene messapeche, 'mbortande scale portuale pe le romane, si iacchie osce a die jndr'à 'u territorie de Fasano;
* 'u Dolmen de Mondalbane, vecine a 'u javetate de Mondalbane de Fasano;
* 'u Parche archeologgeche e naturalisteche de Sanda Marije D'Agnano a Ostune, cu 'a grotte sanduarie rilevande pu reacchiamende de le osse de Delia, donne uagnedde ca ste parturive de 25&nbsp;000 anne fà.
* Valesio (l'andiche *Valesium*), cetate messapeche e pò romane, none lundane da Torchiarole, ca ave restituite 'u tracciate de le mure, terme e 'nu tratte d'u prolungamende d'a Vie Traiane ca purtave a Otranto;
* 'u Sanduarie de Monde Papalucio, a Oria, de origgene messapeche;
* l'arèe de Mure Tenende ('a *statio* de *Scamnum* jndr'à Tabula Peutingeriana), 'mbrà Mesagne e Latiano, cu 'mbortande reste de mure, d'u javetate e de le necropoli;
* Pezza Petrose, jndr'à 'u territorie de Villa Castidde, 'n'andiche *[[phrourion]]* datate 'mbrà 'u IV sechele n.C. e 'u Medioeve Ierte, affiangate da 'na necropoli larie assaije.

### Aree naturale

Jndr'à 'u territorie provingiale stonne pure assaije riserve naturale:
* Riserve naturale reggionale oriendate Vosche de Sanda Terese e de le Lucce: jè 'n'oasi naturale fatte da doje vosche da le quale pigghie 'u nome, sckaffate jndr'à l'elenghe de le Site de 'Mbortanze Comunitarie.
* Saline de Punde d'a Condesse: jè 'n'arèe protette speciale de Brinnese, ca se iacchie 'mbrà Cape de Torre Cavadde e Punde d'a Condesse. 'U parche combrenne 'nu sisteme de zone umide costiere costituite da 'nu 'nzieme de bacine, alimendate da corse d'acque canalizzate ca provenene da l'endroterre. Le bacine sò separate da 'u mare da 'na spiagge de rene ca jndr'à certe tratte arrive a 'a larghezze de 15 metre.
* Riserve naturale statale Torre Guaceto: jè 'na zone larie e umide ca se iacchie sus 'a coste adriateche e abbastanze vecine da Carovigno e San Vito de le Normanne. Pigghie 'u nome da 'a torre de avvistamende ca se chiame uguale ca ste sus a rene. 'A riserve se stenne pe 1.200 ettare e ave 'nu fronde marine de 8.000 metre. 'A rene jè caratterizzate da 'n'abbondande macchie mediterranèe e granne dune, invece a 'u 'nderne stonne granne stagne. Jndr'à sta riserve nturale iesse 'u Canale Reale.
* Riserve naturale reggionale oriendate Vosche de Cerano: se iacchie jndr'à le territorie de Brinnese e San Pitre Vernoteche. Se combone de abbondande macchie mediterranèe e da leccete; pò se iacchiane 'nu sbuènne de specie de roditure, tasse e volatile.
* Parche naturale reggionale Dune costiere da Torre Canne a Torre San Leonarde: stè jndr'à le territorie comunale de Ostune e Fasane. Pure aqquà jè 'mbortande 'a presenze de macchie mediterranèe, lecce e diverse zone umide.
* Gravine de l'Arche Joniche e Fonte Strabone: se tratte de 'mbonende fenomene carsice ca se iacchiane a Villa Castidde. Queste jè l'uneche vere gravine d'a Provinge de Brinnese e tagghie 'u paese jndr'à doje vanne, aunite da 'nu ponde costruite jndr'à l'anne trende. Jndr'à 'u cendre d'a gravine, sus a 'u late ovest, se iacchie 'u caratteristeche Trappere d'u Duche scavate jndr'à rocce.
* Parche Naturale Provingiale de Torre Pozzelle: arèe marine ca se iacchie jndr'à Marine de Ostune cu 'nu sacche de spiagge attrezzate.

## Suggettate
### Evoluzione demografeche
'A tabbelle ca avène reporte l'evoluzione d'u numere de le residende jndr'à provinge da 'u 2001 a 'u 2007:
}
|- bgcolor=lightblue
! Anne
! Residende
|-
| 2001
| 402.093
|-
| 2002
| 400.974
|-
| 2003
| 400.569
|-
| 2004
| 401.217
|-
| 2005
| 403.786
|-
| 2006
| 402.831
|-
| 2007
| 402.985
|}

### Etnie e minoranze furastire
A 'u 31 decemmre 2008 jndr'à 'u territorie provingiale stonne iscritte 5.905 furastire (2.715 ommene e 3.190 femmene), ca so cchiù o mene l' 1,46% d'a popolazzione indere.

Aqquà sotte stonne reportate le comunitate cu cchiù de 100 individue:

*  Albanie: 2.229
*  Romanie: 961
*  Marocco: 471
*  Regne Aunìte: 355
*  Cine: 216
*  Germanie: 178
*  Pulonie: 124
*  State Aunìte d'Americhe: 101

### Lènghe e dialette

'A provinge de Brinnese jè varie da 'u punde de viste lenguisteche. Le dialette, 'nfatte, appartenene a 'nu sacche de famigghie:

* 'U dialette leccese jndr'à cindure meridionale e 'u brinnesine jndr'à vanna cendrale (o oltre le confine, jndr'à Provinge de Tarde), tutte e doje sò sottocategorije d'u salendine;
* Le dialette de transizione appule-salendine, ca combrennene caratteristeche de tutte e doje le ceppe, pure ca non ge trasene jndr'à nisciune;
* 'U dialette barese (a Fasane e Cisternine), a 'u confine cu 'a Provinge de Bare.

#### Dialette brinnesine

'U dialette brinnesine o salendine settendrionale jè 'na variande d'u salendine e, pure ca esistone de le differenze piccenne 'mbrà le diverse comune, 'a radice rumane invariate. Quiste jè parlate, apparte ca a Brinnese, jndr'à 'u territorie de quacche comune 'nzeccate e, cu differenze piccinne, jndr'à quacche comune d'a Provinge de Tarde.

Da 'u dialette salendine standàrd se distingue, apparte ca pa pronunge de certe parole, pa caratteristeche de cangià 'a "e" finale de parole jndr'à 'u tagliàne jndr'à "i". Pe esembie:
* *Il mare* (*U mare*) addevende *lu mare* jndr'à 'u salendine standàrd e *lu mari* jndr'à 'u brinnesine.
*Il melone* (*U melone*) addevende *lu milone* jndr'à 'u salendine standàrd e *lu miloni* jndr'à 'u brinnesine.

'U gruppe d'a doppie ll jndr'à 'u tagliàne, addevende dd jndr'à 'u brinnesine. Pe esembie:
* *Il Cavallo* (*U cavadde*) addevende *lu cavaddhru* jndr'à 'u salendine standàrd e *lu cavaddu* jndr'à 'u brinnesine.

#### Dialette leccese

'U dialette leccese o salendine cendrale jè 'na variande d'u salendine e jè diverse da 'u salendine settendrionale pa presenze de le cangiaminde metafonetece sulamende parziale. In particolare, se note 'u dittongamende jndr'à /jɛ/ e /wɛ/ pe le sole condinuature de Ĕ,Ŏ seguite da -/i/, -/u/ (dente-denti (dende-dinde) avènene rese cu *t*'e**nte''-''t**ie**nti''; buona-buono (bbone-bbuène) avènene rese cu ''b**o**na''-''b**ue**nu''), ma pure quacche esite metfoneteche condizionate pe le sole condinuature de Ē (mese-mesi (mese-mise) avènene rese cu ''m**e**se''-''m**i**si'').<br />Pure cu sfumature piccinne 'mbrà 'nu comune e l'otre, 'u dialette leccese copre 'a vanne cendre-settendrionale d'a [[Provinge de Lecce]] e quedde meridionale d'a Provinge de Brinnese ([[San Pitre Vernoteche]], [[Torchiarole]], [[Cellino San Marche]] e [[San Donaci]]).

==== Dialette de transizione appule-salendine ====
Ce pure ste 'a differenze 'mbrà dialette pugghiese settendrionale e dialette salendine ca segue 'na linèe assaije nette ca fusce sotte de le cetate de [[Tarde]], [[Villa Castidde]], [[Ceglie Messapeche]] e [[Ostune]], 'a varietà dialettale parlate lunghe sta demarcazzione (indicate assaije vote cu 'u termine [[soglie messapeche]]) presendane jndr'à 'u lessice e jndr'à le costrutte caratteristeche de transizione 'mbrà 'u dialette barese e 'u salendine; allore l'ipotese de classificarle a 'u 'nderne de le dialette pugghise settendrionale, pure ce assaije diffuse, non g'è recanusciute da tutte.

A 'u 'nderne d'a provinge facene parte de stu gruppe de transizione le dialette seguende:

* 'u dialette ostunese, parlate a Ostune. L'ostunese jè 'n'idiome jndr'à 'u quale se ponne notà 'mbortande condrebbute d'u [[dialette salendine]] e [[Dialette tarandine|tarndine]] ma pure quacche 'nfluenze d'u [[dialette barese]], soprattutte jndr'à pronunge.

* 'u dialette cegliese, parlate a [[Ceglie Messapeche]] e, cu variande 'mbortande, a [[San Michele Salendine]] e a [[Villa Castidde]]. 'U dialette parlate a Ceglie Messapeche jè ''n'idiome irte e arcaiche, achiuse jndr'à 'n'englave, o megghie a 'u discrimine 'mbrà diverse aree linguisteche, individuabbile 'a salendine, l'apule e 'a sannitiche-lucane, eppure ca ave godute jndr'à 'u tiembe de 'na probbie insularità ca l'ave preservate da condaminaziune massificande e 'mbastardeminde consumistece''.

* Le dialette de le cendre 'nzeccate piccinne de San Michele Salendine e Villa Castidde derivane derettamende da 'u cegliese, pe stu fatte stipane 'nu sbuènne de assonanze e similitudine (le doje cetadine avèrene state funnate da condadine e colone cegliese trapiandate 'nu sbuènne de sechele fà). Ste parlate rumanene assaije vicine a l'ostunese e presendane affinità e convergenze pure cu 'u [[Dialette tarandine|dialette de Tarde]].

==== Dialette barese ====



'U dialette barese jè 'a varietà lenguisteche italoromanze parlate jndr'à cetate de [[Bare]] e in generale jndr'à l'arèe cendrale d'a [[Pugghie]].

Se tratte de 'n'[[Lènghe, lenguisteche|idiome]] ca s'ha sviluppate a chiane chiane sus a 'na base latine-volgare e s'ha cangiate cunge cunge jndr'à 'u tiembe pure grazie a le condrebbute lenguistece avute da le popolazziune furastire ca se onne avvicendate jndr'à l'arèe sciugrafeche 'nderessate, da le [[Arabe]] a le [[Spagnule]], 'nzigne a le crestiane de le [[Balcane]] e, ca onne condrebbuite a caratterizzà l'inflessione pe 'nu sacche de crestiane 'ngombrensibbile, soprattute in relazione a 'u levèlle [[Fonologgije|fonologgeche]] de l'analisi lenguisteche.

'U barese avène parlate, apparte ca jndr'à totte 'a [[Provinge de Bare]] e jndr'à quedde de [[Provinge de Barletta-Andria-Trani|Barletta-Andria-Trani]], pure jndr'à [[Provinge de Matera]], pò a sud arrive 'nzigne 'a [[soglie messapeche]], raggiungenne 'u nord d'a provinge brinnesine e combrendenne le comune de Fasano e Cisternino.


=== Qualitate d'a vite ===
Seconne 'a ricerche d'u [[Il Sole 24 Ore]] sus 'a qualitate d'a vite jndr'à le provinge tagliàne, 'a provinge de Brinnese ave avute jndr'à l'urteme anne sta posizione jndr'à classifeche.

}
|- bgcolor=lightblue
! Anne
! Qualitate d'a Vite ([[Sole 24 Ore]])
|-
| [[2004]]
| 88º <small>(+ 4)</small>
|-
| [[2005]]
| 90º <small>(- 2)</small>
|-
| [[2006]]
| 90º <small>(0)</small>
|-
| [[2007]]
| 85º <small>(+ 5)</small>
|-
| [[2008]]
| 89º <small>(- 4)</small>
|-
| [[2009]]
| 86º <small>(+ 3)</small>
|-
| [[2010]]
| 86º <small>(0)</small>
|}

== Culture ==
=== Bibblioteche ===
<div style="font-size:90%; border:0px; padding:0px; margin-left:1em; margin-right:0px;margin-bottom:0px; text-align:left">

</div>

=== Università e 'struzione ===
Le prengepàle università se iacchiane a [[Brinnese]]: sò le sede distaccate de l'[[Università de le Studie de Bare Aldo Moro|Università de Bare]] e de l'[[Università d'u Salende]]. Pò, a [[Mesagne]], vecine a [[Strade statale 7 Vie Appia|SS7]] ha state istituite 'a Cetadelle d'a Ricerche, cendre de ricerche e polo universitarie addò stonne 'nu sacche de aziende de l'Università d'u Salende. S'assomigghie a 'a Cetadelle 'u [[CIASU]] (Cendre 'Ndernazionale Studie Ierte Universitarie), granne stabbilimende universitarie a [[Fasane]] cu 'u scope de condrebbuì cu le università, le 'mbrese, le Cendre de ricerche e le ente locale a 'u sviluppe d'u territorie attraverse ricerche e sperimendaziune jndr'à le cambe de granne inderesse sciendifeche e didatteche.

Le istitute de [['Struzione superiore|'struzione secondarie superiore]] se congendrane soprattutte, apparte ca jndr'à 'u capeluèche, jndr'à le comune de'a provinge cumme [[Ceglie Messapeche]], [[Fasane]], [[Francaville Fundane]] e [[Ostune]].

=== Musèe ===
'Mbrà le prengepàle musèe d'a provinge:

==== Musèe a Brinnese ====
* [[Musèe archeologgeche provingiale Frangische Ribezzo]]: pigghie 'u nome da l'omonime archeologhe e [[Glottologgie|glottologhe]] ([[1875]]-[[1952]]). Se iacchie a Brinnese jndr'à chiazze Duome e tène 'nu sbuenne de locale larie: stipe vase attice de 'nu granne inderesse, le famose Bronze de Punde d'u Serrone e otre oggette ca resalene da 'u periode [[Preistorie|preistoreche]] a quidde [[Medioeve|medievale]]
* [[Musèe diocesane Giuuanne Tarantini]]: ha state fatte da picche tiembe e tène reperte prevalendemende d'u periode medievale e certe tele databbile da 'u [[XVI sechele|XVI]] a 'u [[XVIII sechele]].
* [[Musèe etniche d'a vilità salendine]]: tène reperte d'a civiltà condadine d'u Salende, fatte in legne o in petre: [[orce]], [[aratre]], [[muline]] e otre oggette agricole.

==== Musèe jndr'à provinge ====



* Pinacoteche "Emilio Notte" a [[Ceglie Messapeche]]: aperte jndr'à 'u [[1977]] a Palazze Allegretti, stipe le opere d'u pittore locale [[Emilio Notte]] ([[1891]]-[[1982]]), coautore d'u Manifeste futuriste d'u [[1917]].
* [[Musèe archeologgeche nazionale de Egnazia]] a [[Fasane]]: se sviluppe jndr'à diverse padigliune e stipe prengepàlmende reperte databbile a l'età d'u bronze e a 'u periode greche e romane.
* Musèe de l'Uegghie de Alìe a Fasano: ca se iacchie vecine 'a Massarie de Sand'Jangele de' Graecis, stipe macchinarie, attrezze e oggette ca raccondane 'a storie d'a produzione de l'uegghie de alìe.
* Musèe d'a Manovelle a Fasano: se iacchie jndr'à 'u [[Zoo Safari Fasanolandia]], jè 'na collezzione private ca cogghie le attrezze ausate andicamende da le artiggiane pe realizzà le opere lore.
* [[Musèe d'u sottosuole]] a [[Latiano]]: trasferite jndr'à 'u [[1983]] da [[Tarde]] a Latiano, offre 'na panorameche generale sus a cumme jè comboste 'u sottosuole sotte 'u profile [[Geologgije|geologgeche]], [[Paleontologgije|paleondologgeche]] e [[Biologgije|biologgeche]].
* musèe de le Arte e Tradiziune a Latiano: se iacchie jndr'à 'u cendre storeche, ha state inaugurate jndr'à 'u 1974 a cure d'0a Pro Loco de Latiano. Espone 'nu sacche de oggette ausate andicamende da le condadine jndr'à l'ambiende casalinghe, artiggianale e agricole.
* [[Musèe civiche archeologgeche Ugo Granafei|Musèe Archeologgeche "Ugo Granafei"]] a Mesagne: se iacchie jndr'à 'u castelle normanne-sveve, ospite correde funerarie, chiaute, vase, ca resalene a 'u periode greche, messapeche e romane.
* [[Cendre de documendazione messapeche]] a [[Orie]]: jè 'u cchiù 'mbortande musèe jndr'à cetadine, ca se iacchie sotte a 'u piazzale d'a [[Basiliche d'a Cattedrale de Oria|basiliche cattedrale]]. Cogghie reperte ca provènene da le cambagne de scave fatte jndr'à 'u territorie comunale e jndr'à cetata stesse. Stonne custodite a 'u 'nderne correde funebre, chiaute, case ca tènene 'na datazione ca cange da 'u [[IV sechele n.C.]] 'nzigne a l'[['Mbere romane|età 'mberiale romane]].
* Collezzione "Martini Carissime" a Oria: avène esposte jndr'à sale de le civiltà pre-classeche d'u [[Castelle de Oria|Castelle Sveve]] e ospite reperte messapece, 'na pinacoteche, mobbile, arme, monete e reste architettonece de epoche romane e [[Medioeve|medievale]].
* Musèe Archeologgeche "Frangische Milizia" a Oria: se iacchie jndr'à 'u comblesse d'u sanduarie de San Cosimo a 'a Macchie, ospitesce reperte d'u IV-[[II sechele n.C.]], in particolare arrede e correde de chiaute.
* Musèe Didattiche Zoologgeche a Oria: jè 'nu musèe naturalisteche, pure jidde se iacche jndr'à 'u comblesse d'u sanduarije de San Cosimo, affianghe a 'u zoo, espone 'nu sacche de anemale 'mbagliate e 'mbalsamate, 'nu sbuènne de cranie e pelle accunzate.
* Raccolte "Kalefati" a Oria: se iacchie jndr'à chiazze Cattedrale, espone materiale ecclesiasteche e 'na sezione dedicate a l'archeologgije classeche.
* [[Musèe de civiltà preclasseche d'a Murge Meridionale]] a [[Ostune]]: se iacchie jndr'à vie Cattedrlae, ha state apirte jndr'à 'u [[1989]]. A l'inizie esponeve reperte archeologgece ca resalivane a l'età preistoreche e messapeche acchiate sulamende jndr'à 'u territorie ostunese, ma, apprisse l'avvie de numerose otre scave tutte atturne, ave pigghiate pure reperte ca avenèvane da comune 'nzeccate.
* [[San Vito de le Normanne#Musèe d'a Civiltà Rurale|Musèe d'a Civiltà Rurale]] a [[San Vito de le Normanne]]: apirte jndr'à 'u [[2001]] da 'u GAL Altosalento, cogghie utensile ausate da contadine, calzolare, artiggiane, fabbre, ca testimoniescene 'a quotidianità d'a vite rurale da 'u [[XVIII sechele]] a 'a prime metà d'u [[XX sechele|XX]].
* [[Castelle d'Alceste|Musèe diffuse Castelle d'Alceste]] a [[San Vitode le Normanne]]: se tratte d'u seconde [[ecomusèe]] istituite jndr'à Pugghie, apprisse quidde de [[Cavalline (LE)|Cavalline]]. Se iacchie sus a 'n'alture jndr'à 'u territorie comunale de San Vito de le Normanne, ospite 'nu site archeologgeche (reste de 'nu villagge datate sus a seconda metà de l'[[VIII sechele n.C.]] e offre quacche scorce d'u territorie pugghiese.
* Musèe Archeologgeche Comunale de Pezza Petrose a [[Villa Castidde]]: apirte a 'u pubbleche 'u [[24 masce]] [[2009]], espone le reperte acchiate duranne doje cambagne de scave jndr'à 'u [[1989]] e 'u [[1990]], ca onne fatte assè 'na necropoli ([[Pezza Petrose]]) cu trendatre chiaute sane sane ca tenèvane reperte databbile da 'u periode neoliteche a 'u [[600]]. Jndr'à 'u musèe se ponne uardà vase, correde funebre, lastrone de coperture de le chiaute e utensile varie, in granna parte ca avènene da 'a necropoli.

=== Media ===
==== Radio ====
Le prengepàle emittende radiofoneche provingiale sò ''CiccioRiccio'', ascoltate quase jndr'à tutte 'u [[Mezzoggiorne, Itaglie|sud Itaglie]] e cu sede a [[Brinnese]], e ''4º Canale Radio'', ascoltate prengepàlmende jndre a le confine provingiale e cu sede a [[Frangaville Fundane]].

==== Stambe ====
Pe quanne reguarde 'a stambe, le redaziune prengepàle onne tutte sede jndr'à cetate d'u capeluèche. Jè presende ''[[La Gazzetta del Mezzogiorno]]'', cu 'a redazione d'a ''Gazzetta de Brinnese'', ca tratte esclusivamende 'a cronache d'a provinge, 'u ''[[Nuovo Quotidiano di Puglia]]'', pure jidde cu redazione provingiale, e le quotidiane ''BrindisiSera'' e ''Senza Colonne''. Stonne pure otre quotidiane, settimanale e periodice, cu sede jndr'à le rispettive comune, ca trattane sulamende 'a cronache comunale.

==== Cineme ====
'A provinge de Brinnese ha state cchiù vote scacchiate cumme set cinematografeche, jndr'à 'nu mode particolare jndr'à le film de [[Sergio Rubini]]. 'Mbrà le cchiù famose film e serie televisive girate jndr'à stu territorie, stonne ''[[La terra, film 2006|La terra]]'', d'u [[2006]], ''[[2061 - Un anno eccezionale]]'', d'u [[2007]], ''[[L'uomo nero, film 2009|L'uomo nero]]'', d'u [[2009]], e ''[[Il giudice Mastrangelo]]'', [[fiction]] de [[Canale 5]].

==== Televisione ====
'Mbrà le numerose emittend televisive cu sede jndr'à provinge, avènene ditte pe popolarità [[Puglia TV]], [[Studio 100 Tv]], [[Telerama]], [[Puglia Channel]] (canale d'a piattaforme [[Sky]]), quase tutte cu sede distaccate a Brinnese, e [[TRCB]], cu sede cendrale a [[Ostune]].

=== Tiatre ===


'U tiatre cchiù 'mbortande a levèlle provingiale jè 'u [[Tiatre Verdi, Brinnese|Tiatre "Gesèppe Verdi"]], ca se iacchie a Brinnese; jè une de le cchiù granne tiatre d'u Mezzoggiorne, e pò tenè 995 spettature (658 jndr'à platèe e 337 jndr'à gallerie). Sotte a 'u tiatre onne state scuperte costruziune de epoche romane, angore osce a die visibbile grazie a 'u 'ndervende de l'architette Enrico Nespega, ca 'nzippò 'u tiatre sus a le scave archeologgeche (da aqquà ha nate pure 'u nome de "Tiatre sospese").

Jndr'à 'u reste d'a provinge stonne otre tiatre de dimenziune assaije cchiù piccenne.

=== Cucine ===


'A cucine de totte 'a provinge de Brinnese jè legate a 'a tradizione agricole e pescherecce, assaije famose jè 'a cetate de [[Ceglie Messapeche]] ca vande 'n'affermate tradizione gastronomeche grazie a 'nu sbuènne de restorande, assaije de le quale sò de notevole carature e se iacchiane jndr'à le megghie guide gastronomeche. Assaije piatte, 'nfatte, avènene 'nzaporite da le spezie e da le erbe ca crescene spondaneamende sus a 'u territorie (cumme 'u [[Rosmarinus officinalis|rosmarine]], 'u [[Thymus|time]], ecc.).

==== Paste fresche, prodotte d'a panetterie, pasticcerie, confetterie ====


Jndr'à totte 'a provinge 'a paste pe eccellenze sò le [[chianghiaredde]]. Pò stonne pure otre tipe de paste pure lore ausate jndr'à le ricette locale cumme le [[cavatelle]] cu le cime de rape o le [[raviole]] cu 'u ripiene de [[ricotte]]. Jndr'à le panificie, apparte a 'u [[pane]] de grane dure, osgne sciurne se sfornane le tipece [[Taralle|taradde]] pugghiese, le panine cu le alie jndre e le [[fresédde]].

'Mbrà le dolce acchiame le [[carteddate]], nastre de pasta sfoglie sottile, tipeche d'u periode natalizie; stonne pure le [[zeppole]], fritte o a 'u furne, 'a [[paste de ammennole]] e le [[Biscotte de Ceglie|biscotte cegghiese]] tipece de [[Ceglie Messapeche]] fatte de paste de amennole e marmellate de cerase o uve, cu fragranze de limone e cafèje, cuperte de 'na glasse fatte de zucchere e/o cacao. Infine, fatte sulamende jndr'à 'u territorie de [[Frangaville Fundane]], acchiame le [[Amennole ricce de Frangaville Fundane|amennole ricce]], [[Prodotte agroalimendare tradiziunale pugghiese|prodotte tradizionale pugghiese]]: se tratte de amennole toste 'ngamiciate de zucchere, arrezzate a grazie a 'nu movimende condinue oscillatorie e infine glassate.

==== Prodotte veggetale, a 'u state naturale o trasformate ====
'Mbrà le prodotte veggetale acchiame le [[Ficus carica|fiche]] secche, fatte seccà a 'u sole e pò scottate jndr'à l'acque asckuande e cuperte de zucchere. Otre specialità sò le [[Muscari comosum|lambasciune]], le [[Solanum melogena|marangiane]] e le [[Cynara scolymus|scarcioppole]] sotte uegghie, le pomodore secche a 'u sole, 'a [[alse de pummedore]] e 'u famose [[uegghie Collina de Brinnese]] [[Denominazione de origgene protette|DOP]]. Avène prodotte soprattutte jndr'à le territorie de [[Carovigne]], [[Ceglie Messapeche]], [[Fasane]], [[Ostune]], [[San Michele Salendine]], [[San Vito de le Normanne]] e [[Villa Castidde]]. Jndr'à ste territorie passe 'a [[strade de l'Uegghie]], percorse enogastronomeche ca porte a 'a rescuperte d'u vere guste de l'uegghie.

==== Vine ====




Jndr'à provinge de Brinnese jè possibbile fà [[Aleatiche de Pugghie riserve|Aleatiche de Pugghie Doc]], [[Ostune Ottavianelle|Ostune Doc]], [[Brinnese russe|Brinnese Russe Doc]], [[Brinnese rosate|Brinnese rosate Doc]] e [[Pugghie Igt]].

Pure pu vine ha state ideate 'a Strade [[Appia de le vine]], ca passe 'mbrà le territorie de Ostune, San Vito de le Normanne, Latiano, Mesagne e Brinnese, addò jè possibbile 'ndrucà le vitigne d'u poste cumme 'a [[Malvasia gnore de Brinnese]], 'u [[Sangiovese]], 'u [[Negramare]], l'[[Ottavianelle]] de Ostune e 'u [[Susumanielle]].

=== Avveneminde ===
==== 'A Scamiciate ====


[['A Scamiciate]] jè 'na rievocazione storeche ca se tène a [[Fasane]] pe arrecurdà 'a vittorie condre a le Turche jndr'à 'u [[1678]]. Apprisse ca avère state abbandunate jndr'à 'u [[XIX sechele]], jndr'à 'u [[1978]] 'a tradizione ha state repigghiate da 'nu gruppe de cetadine ca onne costituite 'u "Comitate pu Sciugne Fasanese" e ca onne organizzate 'nu Cortèe Storeche. 'U cortèe jè comboste da 'nu sacche de figurande (ca indossane vestite d'epoche) e se iapre cu 'nu gruppe de sbandierature seguite da trombe, tammorre e bandiere.

Seguone le gruppe ca rappresendane le famigghie nobbile de l'epoche (ogneune cu 'u probbie stendarde) e, apprisse, le autorità civile, releggiose e militare d'u tiembe jndr'à le uniforme lore, sus a le carrozze d'epoche, tirate da [[Equus caballus|cavaddere]]. Avènene apprisse le armate, le alabbardire, 'mbrà le quale vonne le Turche, e spiccianne 'u popole jndr'à 'u tipiche costume tradizionale ca face cande e balle atturne 'a varche d'u trionfe.

'U cortèe spicce cu 'a consegne de le chiave d'a Cetate 'a [[Marije, mamme de Criste|Madonne]] da vanne d'u uagnone ca 'mbersone 'u General Sinnache, presse 'a sacre immaggine esposte jndr'à chiazze Ciaia.

==== Fasano Jazz ====


[[Fasano Jazz]] jè 'na manifestazione musecale, inaugurate jndr'à u [[1998]], ca se tène 'nzieme cu 'a Scamiciate. Sta manifestazione tène 'u scope de valorizzà 'u talende de le uagnune museciste ca stonne a iessene da 'a [[museche jazz]].

==== Cavalcate de Sand'Oronzo a Ostune ====
'A cavalcate de Sand'Oronzo jè 'n'avvenimende tipiche, ca avène 'u 26 aguste de ogne anne. 'A feste attire turiste da totte Itaglie, famose pa cavalcate e le fuèche. Le cavaddere avènene decorate cu tessute preggiate e avènene cavalcate da le capestipite de le famigghie ostunise cchiù andiche. Le fuèche de Sand'Oronzo sò particolarmende seguite, pa bellezza lore. Avènene "sparate" da 'u cambe "fore boarie" e le crestiàne pe uardarle vonne sus a 'u Viale Oronzo Quaranta. Ostune, jndr'à 'u periode de Sand'Oronzo, se ienghie de fiere, bangarelle cu prodotte tipece e servizie de catering. 'A cavalcate parte da 'a Cattedrale, addò avène purtate in prugessione 'a famose Statue de SandìOronzo, 'nzigne a 'u cendre d'a cetate. A 'a fine 'a statue avène mise a 'u poste sue e avène repigghiate sulamende pa cavalcate prossime.

=== 'N'emozzione chiamate LIBBRE ===
'N'emozzione chiamate libbre jè 'a punde d'a ricche programmazzione culturale de l'estate de Ostune. Queste jè 'na conferenze, ca se tène ogne anne jndr'à 'u cortile d'u Municipie d'a cetata vianghe, addò avènene invitate autore de rilieve de varie libbre, ca avènene commendate e presendate. Personalità cumme a [[Robberte Saviano]] o [[Serena Dandini]] stone 'nu sacche de vote a sta manifestazione culturale de rilevanze nazionale.

==== Sumàna Sande de Frangaville Fundane ====




Le rite ca se fanne durante 'a Sumàna Sande a Frangaville Fundane sò de origgene andiche, ca resalene a 'a dominazione spagnole jndr'à l'[[Itaglie meridionale]]. Tradiziune assaije sendute pure da vanne d'a popolazzione, ste rite se iaprene 'u venerdìe ca andicipe 'a [[Dumeneche de le Palme]] ca 'a prugessione d'a Madonne 'Ddulurate. 'U mercredìe jè 'a vote de le "piatte", cestine addobbate cu germoglie de grane ca avènene purtate in gire pa cetate da le piccinne: andicamende ere 'nu segne de riappacificazione 'mbrà famigghie o amice. Da 'u [[Sciuvedìe Sande]] a 'a matine d'u [[Venerdìe Sande|Venerdìe]] le ''Pappamusci'', caratteristeche figure 'ngappucciate (pe non farse recanoscere), cu 'nu cappidde 'ngape e cu 'u tipiche "bordone", vulenne espià le peccate commesse, girane in coppie pe le chiesere d'a cetate a scazate. 'A sere d'u venerdìe Sande e pe totte 'a nuttate sfile pe le vie d'a cetate 'a prugessione de le Mistere, ca ripercorre tutte le tappe d'a [[Via Crucis]]. 'A prugessione avène jndr'à 'nu mode lende e 'u silenzie avène inderrotte sulamende da 'u rumore d'a "[[troccole]]". Une de le caratteristeche de sta prugessione sò le "Crocifere" penitende, pure lore a scazate e 'ngappucciate, ca, seguenne l'esembie de Gesù, portane pe tutte 'a durate d'a prugessione 'na granna croce de legne sus a le spalle. A chiudere le rite d'a Sumàna Sande jè 'a prugessione d'u Criste Abbevesciute, ca iesse 'a dumeneche de [[Pasche]]. Quase tutte le statue ca avènene purtate sus a spalle duranne le prugesiune onne state fatte de cartapeste policrome e sò databbile a 'u [[XIX sechele|Uettecinde]].

==== Fiere Nazionale de l'Ascenzione ====


'A [[Fiere Nazionale de l'Ascenzione]], terze pole fieristeche apprisse [[Bare]] e [[Fogge]], jè 'n'esposizione cambionarie ca se face a [[Frangaville Fundane]], jndr'à 'u quartiere fieristeche. Penzate ggià jndr'à 'u [[1700]] cumme esposizione de prodotte agricole da [[Michele Imperiali, junior|Michele Imperiali]], avenìe a chiane chiane abbandunate pe pò essere ripigghiate jndr'à 'u [[1926]] da 'u [[podestà]] Pompeo Pisciotta. Osce a die 'a fiere se sveluppe jndr'à 'nu sacche de settore (gastronomije, artiggianate, 'ndustrie, ecc.) e rechiame 'nu sacche de aziende da 'nu sbuènne de vanne de l'[[Itaglie]].

==== Tornèe de le Riune de Oria ====



'U [[Tornèe de le Riune de Oria]] jè 'na combetizione ca se face da 'u [[1969]] (duranne 'a seconde dumeneche de aguste) 'mbrà le riune d'a cetate de [[Orie]]. 'A tradizione vole ca 'u Tornèe de le Riune avère state penzate da Federiche II jndr'à 'u [[1225]] mendre ca aspettave 'a mugghiere [[Jolanda di Brienne]], pe stu fatte osce a die 'a combetizione se base sus a diverse gare in stile medievale (l'ariete, 'u ponde, 'a botte e 'u forziere) e le partecipande tènene 'nguèdde le vestite medievale. 'U rione ca ave cchiù punde vinge 'u palie, consegnate direttamende da 'u 'mberatore ('mbersonate da crestiàne famose).

==== Barocche Festivàl de San Vito de le Normanne ====


'U [[Barocche Festivàl]] jè 'na mnifestazione musecale ca se tène a [[San Vito de le Normanne]] normalmende 'mbrà aguste e settemmre. Ha nate jndr'à 'u [[1997]] pe arrecurdà 'u museciste de San Vito [[Leonardo Leo]] e porte museciste e appassionate de [[museche barocche]].

==== Salende Finibus Terrae Festivàl de San Vito de le Normanne ====


'U [[Salende Finibus Terrae, festivàl cortometragge|Salende Finibus Terrae Festivàl]] jè 'na rassegne [[cinematografeche]] e de [[cortometragge]] organizzate jndr'à staggione a [[San Vito de le Normanne]]; tène 'u scope de promuovere le atture e le reggistre ca iessene dedicanne 'nu sacche de seziune (Diritte Umane, Animazione, Bullisme, ecc..). 'U Festivàl jè patrocinate da l'Assessorate a 'u Mediterranèe d'a [[Puggghie|Reggione Pugghie]], d'a Provinge de Brinnese, da l'Assessorate a 'a Culture d'u Comune de San Vito de le Normanne e da 'u I Circole Didatteche "Don Tonino Bello", da 'a Commissione tagliàne de l'[[Organizzazzione de le Naziune Aunìte pe l'Educazione, 'a Scienze e 'a Culture|UNESCO]] e da 'u Comitate Tagliàne [[Fondo de le Naziune Aunìte pe l'infanzie|UNICEF]].

==== Otre avveneminde ====
Jndr'à provinge se fanne 'nu sbuènne de otre manifestaziune duranne tutte l'anne:

<div style="font-size:90%; border:0px; padding:0px; margin-left:1em; margin-right:0px;margin-bottom:0px; text-align:left">

</div>

== Economije ==


=== Agricolture, pesche e allevamende ===



Totte 'a provinge rappresende 'nu territorie storicamende vutate a 'u settore agricole, cu 'na superficie de produzione agricole de 131.481 ettare, ca riesce a raggiungere mediamende 'na Produzione Lorde Vendibbile de 339 miliune de euro, condrebbuenne jndr'à 'nu mode 'mbortande assaije a l'economije d'a reggione indere.

'Mbrà le coltivaziune dominescene l'[[Olea europaea|ulive]], cchiù o mene 60&nbsp;000 ettare de ulivete cu chiande secolare ca pigghiane forme uneche e particolare, 'nu patrimonie de assolute valore paesaggisteche e, le vignete (25&nbsp;000 ettari) cu le uve tipeche cumme 'u Negramare e 'a Malvasie, da 'a quale se fanne vine a Denominazione de Origgene Condrollate. Sus a le colline d'a [[Valle d'Itrie]], non ge mangane le [[Prunus dulcis|amennolete]], invece jndr'à pianure le [[Prunus persica|peschete]] se alternane a le otre fruttete. 'Nu sbuènne e diverse comunicaziune ortive de qualitate, cumme 'u [[Solanum lycopersicum|pummedore]], 'a [[Cynara scolymus|scarcioppole]], le [[cereale]], e le [[Citrullus lanatus|melune]]. Da chiste nascene le origgenale piatte d'a gastronomije locale, genuine e profumate.

Le aziende agricole iscritte jndr'à' u reggistre d'a Camere de Commerce de Brinnese sò 13.768, invece 1.861 sò le aziende de coltivature dirette iscritte a l'[[Istitute Nazionale pa Previdenze Suggiale|INPS]].

Pure 'u patrimonie zootecniche jè assaije forte cu 400 imbrese ca allevane 15&nbsp;000 cape [[Bovinae|bovine]] e 34&nbsp;000 [[Ovis|ovi]]-[[Caprinae|caprine]].

'A pesche, date 'a manganze de comune ca se affacciane direttamende sus a 'u mare (apparte Brinnese), non g'ave avute 'nu granne sveluppe cumme pe l'agricolture.

=== 'Ndustrie ===
'U piane regolatore de l'Arèe de Sviluppe 'Ndustriale de Brinnese, 'a prime a essere fatte in Pugghie 'nzieme a quedde de [[Tarde]], prevede 'n'agglomerate industriale prengepàle a Brinnese e ttre agglomerate satellite a [[Fasane]], [[Ostune]] e [[Frangaville Fundane]].

'Nzigne a 'nu picche de tiembe fa jndr'à provinge stavane disponibbile cchiù de 1.000 ettare pe 'nzediaminde 'ndustriale nuève. 'A bbona dotazione 'nfrastrutturale, pò, face de Brinnese e de tutte 'u territorie provingiale 'nu poste addò se ponne scè mettere 'nzediaminde 'ndustriale e commerciale nuève.

Jndr'à 'u capeluèche se congendrane 'nu sbuènne de 'mbiande gruèsse attive jndr'à le settore d'u chimiche, d'u petrolchimiche, de l'energie e de l'[[Aeronauteche, scienze|aeronauteche]] (cu le 'mbiande 'ndustriale de l'[[Alenia Aeronautica]], [[Avio, aziende|Avio]] e [[Agusta]]).

Jndr'à l'agglomerate 'ndustriale satellite, invece, se onne sviluppate 'mbrese piccenne e medie attive jndr'à le settore d'u [['Ndustrie tessile|tessile]], d'a meccaneche leggere, de l'abbigliamende e otre, ca offrone fatìe pure a le crestiane de le cendre cchiù piccinne, addò le aziende sò pa maggiorparte de trasformazione agricole.

Pe quanne arreguarde 'a [['ndustrie alimendare]], da 'u [[1991]] ha cresciute particolarmende 'a dimenzione medie de addette, cu 'n'aumende d'u 19,5% jndr'à lavorazione e conservazione de frutte e ortagge e d'u 6,2% jndr'à 'u combarte vitivinicole.

==== Energije ====
'A provinge de Brinnese jè une de le cchiù gruèsse produttrice de [[energije elettriche]] jndr'à l'[[Itaglie]], grazie a 'a presenze de ttre granne cendrale elettriche, ca stonne tutte a Brinnese:

* ''[[Cendrale ENEL Federiche II]]'': trasute in servizie 'mbrà 'u [[1991]] e 'u [[1993]], jè 'a cchiù grane cendrale elettriche jndr'ò l'Itaglie, cu 'na capacità totale de 2.640 MW installati.
* ''[[Cendrale Edipower|Cendrale Edipower de Brinnese]]'': [[Cendrale termoelettriche|cendrale a carvone]] ca ave 'na putenze de 1.280 MW.
* ''[[Cendrale EniPower|Cendrale EniPower de Brinnese]]'': cendrale termoelettriche a cicle combinate cu 'na putenze de 1.170 MW.

Jndr'à 'u cambe de le [[energije rinnovabbile]], 'a provinge tène une de le cchiù ierte tasse de densità de parche fotovoltaice d'Europe, cu 'na produzione de cchiù de 700 [[megawatt]]; pò stonne in proggette, jndr'à 'u territorie comunale de Brinnese, 'a costruzione de 'nu [['Mbiande fotovoltaiche|parche fotovoltaiche]] granne 84.343 metre quadrate ca adda producere 'n'energije ogne anne de 15,12 GW a ll'ore, devendanne de fatte 'u cchiù granne parche fotovoltaiche de l'[[Europe]].

=== Commerce e servizie ===
'U [[commerce]] jè assaije sviluppate a Brinnese e jndr'à le cendre cchiù granne. Jndr'à st'aree, infatte, onne nate 'nu sbuènne de cendre commerciale, pa maggiorparte succursale de granne catene commerciale 'ndernaziunale, pure de granne dimenziune.

Duranne 'u decennie [[1991]]-[[2001]], jndr'à provinge onne aumendate d'u 38,1% (da 16.784 a 23.186) le fatiature jndr'à 'u settore de le [[Settore terziarie|servizie]], sie tradiziunale ca sofisticate (escluse sulamende 'u commerce) ca combrennene tutte le attività ca vonne da le trasporte a da le comunicaziune a 'u turisme, da 'u credite a da le assicuraziune a le libbere professiune.

=== Turisme ===


'A coste jè securamende une de le punde de forze d'u turisme d'a provinge e presende 'nzediaminde turistece 'mbortande e avviate, specie a nord d'u capeluèche. 'Na caratteristeche jè, però, 'u fatte ca 'a domande jè in granne parte tagliàne (74%, condre a 'u 26% de quedde furastiere) e assaije staggionale. 

Abbesògne considerà però ca da stu punde de viste, jndr'à l'urteme anne, onne state fatte 'nu sacche de pazze nnande, registranne resultate megghie rispette a 'u reste d'a [[Pugghie]].



Non ge mangane 'mbortande zone naturalisteche prutette: de particolare pregge ambiendale sò da segnalà [[Riserve naturale statale Torre Guaceto|Torre Guaceto]] e 'u [[Parche naturale reggionale Dune costiere da Torre Canne a Torre San Leonarde|Parche de le Dune costiere da Torre Canne a Torre San Leonarde]].

'A cetate ca face da modelle e carresce 'nzigne da le anne novande 'u turisme brinnesine jè secure secure [[Ostune]], corteggiate sie da personalità de 'nu certe levèlle ca da 'u turisme de masse, grazie 'a qualitate de le acques ue, ave infatte da cchiù o mene 10 anne 'a [[Bandiera Blu]] FEE, e da 5 anne le [[Cinghe Vele]] de [[Legambiente]] (uneche jndr'à Pugghie cu Otranto), e a le bellezze d'u cendre storeche sue, definite "cetata vianghe". Jndr'à l'urteme amme pure [[Cisternine]] e [[Ceglie Messapeche]], cu 'nu sacche de manifestaziune culturale, stonne a crescene jndr'à stu settore. 'U capeluèche, Brinnese, tène 'nu ruole da tramite ca, cu 'u puèrte sue e l'aeropuèrte, dèje possibilità a l'economije de stu settore, di vitale 'mbortanze pe stu territorie.

Luènghe tutte stu percorse onne state indivisuate le reste de cchiù de 431 fortificaziune, 'mbrà [[torre]] e otre sisteme de avvistamende e difese d'a coste.

Testimonianze storeche de granne inderesse sò le numerose [[Castidde d'a provinge de Brinnese|castidde]], presende quase jndr'à ogne paese, da chidde 'mbortande nate cumme poderose sisteme de fortificazione a chidde fatte cumme residenze de certe sovrane, a otre trasformate jndr'à 'u tiembe jndr'à abitaziune fortificate o palazze baronale.



A le zone coltivate seguene pure le [[vosche|arèe voschive]] e 'a [[macchie mediterranèe]].

'A cambagne ha devendate jndr'à 'u tiembe 'na sede ideale de vacanze agrituristeche jndr'à le tanda massarie, certe fortificate, o jndr'à abitaziune signorile e jndr'à le tipece e vianghe trulle, addò jè facile 'ngondrà 'mbortande 'nzediaminde rupestre, cu cripte e tembiette origgenarie d'u [[VI sechele]] a opere de le [[monace basiliane]] (Grotte de San Biagge a [[San Vite de le Normanne]]).

Otre cumule de petre, ca rappresendane le misteriose [[Specche, megalite|specchie]], 'nstallazziune megaliteche nate jndr'ò l'epoche romane cumme torre de avvistamende o cumme luèche de brucaminde, iessene a l'imbrovvise jndr'à le zone de Frangaville, Villa Castidde e Ceglie.

Arèe archeologgeche de epoche messapeche e romane sò presende jndr'à totte l'arèe provingiale, cu necropoli, [[Terme romane|terme]], strade, cinde murarie e [[domus]], onne date 'nu sbuènne de reperte (monete, cerameche, statue) osce a die custodite jndr'à le musèe.

Jndr'à le cetate cumme [[Frangaville Fundane]], [[San Vito de le Normanne]], [[Ceglie Messapeche]], [[Cisternine]] e [[Ostune]] stonne 'mbortande esembie de architetture ca resalene a 'u periode [[Arte romaneche|romaneche]] e [[barocche]].

== Infrastrutture e trasporte ==
'A suggettate [[STP BRINDISI]] face le collegaminde urbane jndr'à le magghie cetate d'a provinge: [[Brinnese]], [[Ostune]], [[Frangaville Fundane]], [[Mesagne]]. Collegaminde extraurbane jndr'à tutte le comune d'a provinge.

=== Strade ===


'A provinge de Brinnese jè passate da 'nu sacche de [[strade provingiale]] e [[strade statale]]. 'U capeluèche jè 'u punde de 'ngrocie 'mbrà le cchiù granne arterie stradale d'a provinge: 'a [[Strade statale 7 Vie Appia]], ca colleghe Brinnese a [[Tarde]], 'a [[Strade statale 16 Adriatiche]], ca colleghe le cchiù granne capeluèche d0a coste [[Mare Adriatiche|Adriatiche]], 'mbrà le quale Brinnese e 'a [[Strade statale 613 Brinnese-Lecce]], ca colleghe Brinnese a [[Lecce]].

=== Ferrovie ===




Le ferrovie prengepàle d'a provinge sò ddoje:

* 'a [[Ferrovie Adriatiche|linèe Bare Lecce]], ca face parte d'a [[Ferrovie Adriatiche]].
* 'a [[Ferrovie Tarde-Brinnese|linèe Tarde-Brinnese]]

Tutte e doje le linèe sò gestite da 'a [[Rezze Feroviarie Tagliàne|RFI]] e se congiungene a Brinnese.
Ste pure 'nu raccorde ferroviarie cu 'a zone industriale de Brinnese e 'u [[Puèrte de Brinnese|puèrte mercandile]], ca aijute le operaziune de careche e scareche d'a merce.

Jndr'à certe comune de l'entroterre 'u servizie ferroviarie jè garandite da le [[Ferrovie d'u Sud Est]], cu 'a [[Ferrovie Martina Franghe-Lecce|linèe Martina Franghe-Lecce]].

'A stazione ferroviarie prengepàle d'a provinge jè 'a [[Stazione de Brinnese|quedde de Brinnese]] ca face da collegamende e baricendre a le doje direttrice ferroviarie prengepàle d'a provinge, quedde adriatiche e quedde ca colleghe 'u capeluéche cu Tarde. 'A [[stazione de Frangaville Fundane]], invece, jè l'uneche a 'u 'nderne d'a provinge addò se pò fà 'nu inderscambie 'mbrà le Ferrovie d'u Sud Est e le [[Ferrovie d'u State]].

=== Puèrte ===




'U puèrte prengepàle d'a provinge jè [[Puèrte de Brinnese|quidde de Brinnese]], mercandile, pescherecce e turisteche. Face collegaminde soprattutte cu l'[[Albanie]], 'a [[Grecie]] e 'a [[Turchie]]. Pe le scambie commerciale jè considerate 'a ''Porte d'Oriende''.

Otre puèrte pescherecce e turistece de rilieve se iacchiane jndr'à le territorie de [[Fasane]] ([[Torre Canne]] e [[Savelletri]]), [[Ostune]] ([[Villanove, Ostune|Villanove]], Rosa Marine, Diana Marine, Costa Merlate), [[Carovigne]] ([[Torre Sanda Sabbine]] e [[Specchiolle]]) e [[San Pitre Vernotiche]] ([[Cambe de Mare]]).

=== Aeropuèrte ===




L'aeropuèrte de Brinnese ([[Aeropuèrte de Brinnese-Casale|Papola-Casale]]) tène collegaminde cu le cchiù grane cetate tagliane e europèe.

'U scale, lundane 6&nbsp;km da 'u cendre cetadine, serve 'a 'ndere provinge de Brinnese, quedde de Lecce e parte de quedde de Tarde. Jndr'à 'u [[2004]] onne passate in totale 754.289 passeggere, onne state 'mbarcate merce pe 805.108 t, e onne fatte scale 9.418 aeromobbile. Collegate cu le otre cetate d'a provinge cu 'a linèe d'a suggettate ''Aeropuèrte Pugghiese''.

L'aeropuèrte tène doje piste, une jndr'à direzione NW-SE longhe 2.628&nbsp;m, l'otre jndr'à direzione NE-SW longhe 1.970 m.

Attive ggià apprime d'a [[seconda uerre mondiale]], l'aeropuèrte de Brinnese avìe da 'u [[1928]] collegaminde regolare cu [[Valone]] jndr'à l'Albanie addò seguirone chidde, da 'u [[1933]], sus 'a linèe Brinnese - [[Atene]] - [[Rodi]] e Brinese - Atene - [[Istanbul]]. 'Nderrotte jndr'à 'u [[1943]] pe le avveneminde de uerre, l'attività civile repigghiò jndr'à 'u [[1947]]. 'Mbrà 'u [[1960]] e 'u [[1970]] 'a seconde piste avenìe allungate 'mbonde a 2.628 metre de osce a die. Jndr'à le anne ottande d'u millenovecinde le strutture avenèrene cangiate assaije cu 'u 'nzippamende de 'nu sacche de edificie, 'mbrà le quale 'na caserme de le Vigile d'u Fuèche e 'na strutture pu traffeche merce.

Osce a die, 'a strutture jè gestite da 'a [[Aeropuèrte de Pugghie|S.E.A.P. - Aeropuèrte de Pugghie]], e jè parte indegrande d'u sisteme aeroportuale pugghiese cu le scale [[Aeropuèrte de Bare-Palese|"Karol Wojtyla"]] de Bare, [[Aeropuèrte de Fogge|"Gino Lisa"]] de Fogge e [[Aeropuèrte de Tarde-Vurtàgghie|"Marcello Arlotta"]] de Tarde-Vurtàgghie.

=== Trasporte provingiale ===


Apparte a 'u trasporte ferroviarie, quidde a 'u 'nderne d'a provinge jè garandite da 'nu sacche de linèe de autobus, gestite soprattutte da 'a [[STP, Brinnese|STP Brinnese]], ca collegane tutte le comune a 'u 'nderne d'u territorie provingiale e le diverse località turisteche.

== Amministrazione ==


=== Giunde provingiale ===

Apprisse le [[ballottagge]] d'u 21 e 22 sciugne [[2009]] 'u presidende d'a provinge de Brinnese ha state [[Massimo Ferrarese]], ca ave avute le vote de [[Partito Democratico]], [[Unione di Centro (2008)|Unione di Centro]],''liste civiche'' Ferrarese Presidente, ''movimende'' [[Io Sud]] e [[Partito Socialista Italiano (2007)|Partito Socialista]]. Apprisse le dimissione presendate da Massimo Ferrarese 'u 2 ottommbre 2012, devendate irrevocabbile 'u 22 ottommre, 'u 24 ottommre ha state nnomenate cumme Commissaire Straordinarie 'u dott. Cesare Castelli.








== Comune prengepàle ==


Appartènene a 'a provinge de Brinnese 20 comune:



=== Area Vaste Brinnesine ===
'U 12 settemmre [[2007]], jndr'à sede d'u comune de Brinnese (comune capefile) le sinnace de 19 comune d'a provinfe (apparte [[Cisternine]], ca face parte de l'Arèe Vaste d'a Valle d'Itrie) cchiù 'a provinge de Brinnese, onne firmate 'nu piane strateggeche pe condividere 'nu metode nuève, suggerite da 'a Reggione Pugghie, pa spese de le Fonde Comunitarie [[2007]]-[[2013]]. Sò previste 'nu sbuènne de indervende jndr'à 'u cambe de l'economije e d'u sviluppe, jndr'à quidde d'a culture e d'u welfare, de l'ambiende e d'u territorie e jndr'à 'u cambe d'a mobbilità e de le trasporte. Ste indervende avènene coordinate 'mbrà le diverse amministraziune comunale e pure 'mbrà le [[Ende locale]].

== Sport ==
=== Ballone ===
[[Football Brindisi 1912 Suggettate Dilettandistiche|'U Brinnese]] jè 'a suggettate de ballone prengepàle d'a provinge. Quanne 'a staggione 2008/2009 avère spicciate, apprisse 'nu cambionate addò stave sembre sus a classifeche, 'u Brinnese ave avute 'a promozione jndr'à 'u cambionate [[Lega Pro Seconde Divisione]], turnanne jndr'à 'u ballone professionisteche apprisse 5 anne passate jndr'à l sire dilletttanisteche.

'N'otra formazione 'mbortande jè l**'A.S. Calce Fasane*

=== Pallacanestre ===
'A suggettate prengepàle de [[pallacanestre]] d'a provinge e de totte 'a [[Pugghie]] jè 'a *New Basket Brinnese*, ca partecipe a 'u cambionate nazionale de serie [[Serie A (pallacanestre maschile)|A1]] e ave sciucate pure 'nu sbuènne de cambionate de [[Cambionate de Legadue|Legadue]].

Otre squadre ca stonne sus a 'u territorie sonde:
* 'A *Assi Basket Ostune* ca jndr'à staggione 2009/10 ave sciucate 'u cambionate de [[Serie A Dilettande]];
* 'A *Basket Ceglie Messapeche* ca jndr'à staggione 2009/10 ave sciucate 'u cambionate de serie C Dilettande vincenne 'a fine staggione e arrevanne jndr'à Serie B Dilettande;
* 'A *Basket Frangaville*, seconde squadre cchiù vecchie d'a reggione apprisse 'a *Ferrini Brinnese*: aprrisse a 'nu sacche de staggione jndr'à 'u cambionate de *Serie C2*, jndr'à staggione [[2007]]/[[2008|08]] ha state promosse jndr'à *Serie C1*, divisione ca da 'a staggione [[2008]]/[[2009|09]] pigghie 'u nome de [[Serie C Dilettanti]]. Quanne ave spicciate 'a staggione 2009/10 'a squadre ha state promosse jndr'à [[Serie B Dilettanti]].

=== 'Mbiande sportive ===
'U 'mbiande sportive cchiù gruèsse d'a provinge jè 'u *Stadie Franghe Fanuzzi'' de Brinnese, ca pò tenè 'nzigne a 7.152 crestiane. Otre stadie de 'na certe 'mbortanze jè 'u "Vito Curlo" de Fasane ca 'na capienze de 4.900 crestiane.

'Mbrà le palazzette d'u sport, 'u cchiù granne d'a provinge jè 'u PalaPentassuglia a Brinnese, cu 'na capienze de 3.523 crestiane.

### Personalità sportive legate a 'a provinge
'Mbrà le personalità sportive cchiù famose nate jndr'à provinge, stonne:
* Elio Pentassuglia (Brinnese, 22 masce 1932 – Monopoli, 31 ottommre 1988), allenatore, ha state 'nu cestiste e allenatore de pallacanestre tagliàne. Ave allenate 'u Brinnese purtanne 'a Libertas jndr'à serie A jndr'à le prime anne settande e vinde 'na Coppe Korac cu AMG Sebastiani Rieti jndr'à 'u 1980.
* Giacome Leone (Frangaville Fundane, 10 abbrile 1971), maratonete, jndr'à 'u 1996 ave vingiute 'a Maratone de New York.
* Mimme Caliandro (Frangaville Fundane, 11 marze 1982), mezzefunniste, jndr'à 'u 2007 s'ha laureate cambione europèe indoor de le 3000 metre.
* Flavia Pennetta (Brinnese, 25 febbrare 1982), tenniste, prime tenniste tagliàne a essere trasute jndr'à Top 10 WTA.
* Carlo Molfetta (Mesagne, 15 febbrare 1984), atlete e capitane d'a nazionale tagliàne de taekwondo, cambione olimbeche a Londre 2012
* Valendine Siccardi cestiste, capitane d'u Cras Basket Tarde, vengetrice de 3 scudette cumme capitane d'a squadre, sciucatrice d'a nazionale tagliàne

## Note


## Bibbliografije

## 'Ndruche pure
* Castidde d'a provinge de Brinnese
* Dialette d'a Pugghie
* Messapi
* Murge
* Pianure Salendine
* Salènde
* Stemme d'a Terre d'Otranto
* Terre d'Otranto
* Valle d'Itria

## Otre pruggette

## Collegaminde fore a Uicchipèdie
* 'U site ufficiale d'a Provinge de Brinnese
* Descriziune e immaggine de le Pajesere d'a Provinge de Brinnese
* Portale Turisteche Ufficiale d'a provinge de Brinnese